Diari Oficial de la Generalitat Valenciana


Sumari del DOGV 729, del 23-12-1987 (1987/810224)

DECRET 193/1987, de 7 de desembre, del Consell de la Generalitat Valenciana, pel qual es regula la Federació Valenciana de Caixes d'Estalvis.
---------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/12/07/193/dof/vci/html**

### Dades del document

Número de DOGV
:   729

Data del DOGV
:   23-12-1987

Secció del DOGV
:   DISPOSICIONS GENERALS

Número del document
:   1987/810224


Data del document
:   07-12-1987

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 193/1987, de 7 de desembre, del Consell de la Generalitat Valenciana, pel qual es regula la Federació Valenciana de Caixes d'Estalvis.  
La Llei 31/1985, de 2 d'agost, de regulació de les normes bàsiques sobre òrgans rectors de les Caixes d'Estalvis, ha donat una nova configuració a aquests òrgans, d'acord amb els principis de democratització i professionalització que la inspiren, al temps que adequa la normativa a la nova organització territorial de l?Estat.  
Dins d'aquest nou març legal, i per tal de continuar la línia de renovació empresa, es considera necessària la creació de la Federació Valenciana de Caixes d'Estalvis, en la qual podran integrar-se les Entitats d'aquesta naturalesa la seu social de les quals radique a la Comunitat Valenciana.  
La Federació Valenciana de Caixes d'Estalvis, constituïda sobre la base d'aquesta nova configuració, ha de servir d'instrument potenciador de la ja important labor desenvolupada per les Caixes al servei de l?economia i la societat a què pertanyen.  
Les exigències d'una major competitivitat i capacitat operativa en el nostre sistema financer, obliguen que entre els objectius bàsics d'aquesta regulació es troben, a més dels d'unificar la representativitat de les Caixes d'Estalvis valencianes, l?impuls a la prestació de serveis tècnics i financers comuns a les Entitats que l?integren. Per aconseguir aquests objectius és necessari reforçar la capacitat de la Federació mitjançant l?establiment d'una Secretaria General amb caràcter permanent, la titularitat de la qual tinga dedicació exclusiva, de forma que es garantesca la cohesió i estabilitat de les seues tasques.  
En atenció d'aquests motius, a proposta del Conseller d'Economia i Hisenda, amb la deliberació prèvia del Consell de la Generalitat Valenciana, en sessió celebrada el dia 7 de desembre de 1987,  
DECRETE:  
Article primer. Naturalesa i domicili.  
Les Caixes d'Estalvis amb seu social en el territori de la Comunitat Valenciana podran agrupar-se en una única Federació que posseirà personalitat jurídica pròpia i plena capacitat per al desenvolupament de les activitats dirigides al compliment de les seues finalitats. Es regirà per allò que disposa la Llei 31/1985, de 2 d'agost, aquest Decret i els seus mateixos Estatuts.  
La seu social s'ubicarà, dins de la Comunitat Valenciana, en domicili independent del dels seus membres.  
Article segon. Finalitats.  
Seran finalitats de la Federació, entre altres, les següents:  
a) Ostentar la representació de les Caixes d'Estalvis de la Comunitat Valenciana davant la Generalitat i davant tota classe d'Organismes i Institucions.  
b) Procurar la defensa i difusió de l?estalvi.  
c) Informar a les Caixes federades sobre els plans d'actuació econòmica elaborats per la Generalitat, per tal que aquelles puguen orientar les inversions d'acord amb les prioritats.  
d) Promoure i coordinar la prestació de serveis tècnics i financers comuns.  
e) Impulsar la possible creació i sosteniment d'obres benéfico-socials conjuntes.  
f) Col·laborar amb les autoritats financeres per al millor compliment de la normativa vigent.  
g) Facilitar l'actuació de les Caixes federades en l?exterior i oferir els serveis que aquestes puguen requerir.  
Article tercer. òrgans de la Federació.  
La Federació Valenciana de Caixes d'Estalvis estarà constituïda pels òrgans següents:  
a) El Consell General.  
b) La Secretaria General.  
Article quart. Del Consell General.  
U. El Consell General és el màxim òrgan de govern i decisió de la Federació i estarà constituït per:  
a) Dos representants de cada Caixa, que seran el President i un altre membre del Consell d?administració, elegit per aquest òrgan.  
b) Dos representants de la Generalitat Valenciana, nomenats pel Conseller d'Economia i Hisenda, que hi assistiran amb veu i sense vot.  
Dos. A les sessions del Consell General assistirà, amb veu i sense vot, el Secretari General de la Federació, que actuarà com a Secretari. Així mateix, hi assistiran amb veu i sense vot els Directors Generals o assimilats de les Caixes federades  
Quan la naturalesa dels temes a tractar-hi així ho requeresca, hi podran assistir els tècnics o especialistes que estime convenient el Consell General.  
Tres. El Consell General es reunirà, en sessió ordinària, almenys quatre vegades a l'any, dins de cada trimestre natural, respectivament. No obstant això, el President podrà convocar sessió extraordinària en qualsevol moment i, necessàriament, quan ho sol·liciten almenys tres de les Caixes federades.  
Els Estatuts regularan la convocatòria de les sessions, terminis i difusió d'aquestes.  
Quatre. Els Estatuts regularan les fórmules d'adopció d'acords i el seu grau de vinculació per a les Caixes federades  
Igualment establiran els casos en què puga emetre's vot ponderat, que en cap cas s?exercirà per a l?elecció dels distints càrrecs, i els criteris de tal ponderació.  
Cinc. No obstant, la pluralitat de representants de cada Caixa en el Consell General, el vot de cadascuna d'elles serà únic.  
Sis. El Consell General aprovarà, anualment, en la sessió que celebre en el quart trimestre de l'any, el Pressupost de la Federació i el Pla d'actuació de l?exercici següent. Els Estatuts hauran de tenir en compte les fonts de finançament del Pressupost i el criteri per al càlcul de la quota federal a satisfer per cadascuna de les Entitats membres. La Memòria de gestió i la liquidació del Pressupost anterior s'aprovaran, si s'escau, en la primera sessió anual que celebre el Consell.  
Set. El Consell General podrà delegar totes o part de les seues funcions en una Comissió Executiva, la composició de la qual serà regulada en els Estatuts.  
Article cinqué. Del President.  
El Consell General elegirà el President i Vice-presidents entre els Presidents de les Caixes d'Estalvis federades, per un període de quatre anys, prorrogable per un altre període igual i únic. El President del Consell, que també ho serà de la Federació, la representarà oficialment en els actes en què haja de figurar o intervenir.  
El President i Vice-presidents cessaran en els càrrecs per les causes que estatuàriament s'establesquen, entre les quals hauran de figurar les següents:  
a) Per remoció, en virtut d'acord adoptat pel Consell General.  
b) Per la pèrdua del càrrec en virtut del qual havien estat elegits.  
En cas de vacant, el Consell General haurà d'elegir nou President o Vice-presidents en el termini màxim de seixanta dies, des que es produesca el cessament.  
Article sisé. De la Secretaria General.  
La Secretaria General de la Federació es configurarà com a un òrgan administratiu de gestió i coordinació i tindrà caràcter permanent.  
Al capdavant figurarà un Secretari General designat pel Consell General de la Federació entre persones amb capacitat, preparació tècnica i experiència suficient per a l?exercici de les funcions assignades al seu càrrec, el qual complirà la seua comesa en règim de dedicació exclusiva.  
Les seues funcions seran les que establesquen els Estatuts, entre les quals figuraran, a més de les pròpiament executives, les de presentar propostes dirigides cap a la coordinació de prestació de serveis tècnics i financers comuns, el finançament conjunt d'obres socials, publicitat, i altres matèries d'interés comú o que suposen una més estreta vinculació entre els Caixes d'Estalvis federades.  
Article seté. Obligacions d'Informació.  
La Federació trametrà a la Conselleria d'Economia i Hisenda de la Generalitat Valenciana tota la informació que es sol·licite per al millor seguiment de l'activitat de la Federació. En tot cas, en el termini de quinze dies des de la presa de l'acord pel Consell General, haurà de trametre:  
U Certificació del nomenament, cessament i reelecció, si s'escau, del President i Vice-presidents de la Federació i de la resta de membres del Consell General, tot detallant els càrrecs que ostenten en el Consell, en la Comissió Executiva, si n'hi havia, persones a les quals substitueixen, si de cas, i termini per al qual han estat nomenats o reelegits.  
Dos. Pressupost i línies d'actuació per a l?exercici.  
Tres. Informe sobre l?anàlisi de la gestió econòmico-financera de la Federació i de la liquidació del Pressupost de l?exercici anterior.  
Quatre. Proposta de modificació dels Estatuts i Reglament de la Federació per a la aprovació, si s'escau, per la Conselleria d'Economia i Hisenda.  
DISPOSICIONS TRANSITORIES  
Primera  
La Federació de Llevant haurà d'adequar els seus Estatuts a aquest Decret, i sotmetre'ls a l'aprovació de la Conselleria d'Economia i Hisenda en el termini de dos mesos des de la publicació d'aquest Decret en el Diari Oficial de la Generalitat Valenciana.  
Segona  
Els òrgans de la Federació es constituiran en el termini de dos mesos des de l?aprovació dels Estatuts de la Federació per la Conselleria d'Economia i Hisenda.  
DISPOSICIO ADDICIONAL  
En la primera sessió que celebre el Consell General, una vegada constituït, s'hauran d'aprovar el Pressupost i les línies d'actuació de la Federació per a l?exercici 1988.  
DISPOSICIO FINAL  
Aquest Decret vigirà el mateix dia de la publicació en el Diari Oficial de la Generalitat Valenciana.  
València, a 7 de desembre de 1987.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI